ฮั่งเส็งปิดทะยาน 112.34 จุด ขานรับตลาดหุ้นจีน-นิวยอร์กพุ่ง
ฮั่งเส็งปิดทะยาน 112.34 จุด ขานรับตลาดหุ้นจีน-นิวยอร์กพุ่ง
20 ก.พ. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น  โดยดัชนีฮั่งเส็งเพิ่มขึ้น 112.34 จุด หรือ 0.47% ปิดวันนี้ที่ 24,146.08 จุด โดยได้รับแรงหนุนจากตลาดหุ้นสหรัฐที่ปิดบวกเมื่อวันศุกร์ โดยดาวโจนส์ทำสถิติปิดที่ระดับสูงสุดติดต่อกันเป็นวันที่ 7 ขานรับข้อมูลเศรษฐกิจสหรัฐที่แข็งแกร่ง
นอกจากนี้ ตลาดยังได้รับแรงหนุนจากการปิดพุ่งขึ้นของตลาดหุ้นจีน หลังจากที่ธนาคารกลางจีนได้อัดฉีดเงินสดสุทธิเข้าสู่ระบบการเงินในวันนี้ ผ่านการดำเนินงานทางตลาดเงิน (Open Market Operations) หรือ OMO โดยธนาคารกลางจีนได้ดำเนินการดังกล่าวติดต่อกันเป็นวันที่ 3 เพื่อบรรเทาภาวะสภาพคล่องตึงตัว
               
                